cyanic-selkie/wikianc huggingface dataset:
Sankt Petri kirke (København)
Arkitektur
Sankt Petri ble deretter satt i stand av byggmester Hans van Steenwinckel den eldre, som fullførte det påbegynte tårnet med en overetasje med blendingsgavl, som imidlertid ble erstattet med et spir på 1600-tallet.
I årene 1865–66 gjennomgikk kirken en indre ominnredning ved arkitekt H.C. Stilling, som ga interiøret en atmosfære av nygotisk stil. I 1898 fikk korets to vinduer dessuten satt inn ruter av glassmosaikk laget av C.N. Overgaard, og i 1918–20 ble det satt inn ytterligere glassmosaikkruter i fjorten vinduer av Otto Linnemann fra Frankfurt am Main. Rutene ga kirkerommet et dunkelt preg.
Til gjeninnvielsen i 1731 skjenket geheimeråd Carl Adolph von Plessen Hendrik Krocks maleri, Kristus på Oliebjerget, til kirken som altertavle. Rammen er skåret av Friedrich Ebbisch. I kirkerommet finnes også et maleri av Himmelfarten fra 1732.
Den nåværende altertavlen er et maleri av J.L. Lund skjenket av Vestindisk Kompagni i 1819. Rammen er tegnet av J.A. Meyer, som også er mester for den samtidige prekestolen. Døpefonten i bronse er utført i 1830.
Gravkapellene
På kirkegården (urtegården) utenfor ligger bl.a.:
Kirken i dag
I dag eier Slots- og Ejendomsstyrelsen, en styrelse under Finansministeriet, kirken. Menigheten har >900 medlemmer. Sammen med Sankt Petri Skolen og Sankt Petri Kulturcentrum utgjør kirken et sentrum for tysk kultur i København.
Kirken er en del av Folkekirken. Bygningen med omgivelser er fredet.
Mobile Army Surgical Hospital
Mobile Army Surgical Hospital (MASH), mobilt armé-kirurgisk sykehus, er betegnelsen på et selvstendig kirurgisk feltsykehus i den amerikanske armeen, fullt utstyrt og bemannet til å utføre kirurgiske inngrep og gi postoperativ behandling rett bak frontlinjene i en krig. Avdelingene ble etablert for første gang i august 1945 og deployert under Koreakrigen og senere konflikter.
MASH-enhetene ble unnfanget av den berømte kirurgen og forskeren Michael E. DeBakey og andre konsulenter som et alternativ til det komplekse systemet av transportable kirurgiske sykehus, feltsykehus og allmenne militærsykehus fra andre verdenskrig. Avdelingene ble konstruert til å plassere erfarne, høyt utdannede leger nærmere frontlinjen slik at sårede soldater ble behandlet raskere og med bedre resultat. Dette viste seg å ha stor suksess; under koreakrigen hadde en alvorlig såret soldat 97% sjanse til å overleve hvis han kom seg raskt til en MASH-enhet og fikk behandling.
MASH-enhetene fant sin vei til populærkulturen gjennom romanen M*A*S*H av Richard Hooker, spillefilmen basert på romanen og TV-serien basert på filmen.
Sykehusene fortsatte å tjenestegjøre under flere konflikter, inkludert vietnamkrigen. I 1991 var 159th MASH i Irak og støttet 3rd Armored Division under gulfkrigen. Dette er foreløpig siste gang en MASH har vært aktiv i krig, og enhetene har etterhvert blitt erstattet av den nye enheten Combat Support Hospital (CSH). I 2005 ble den siste aktive MASH-enheten, 212th MASH, deployert til Pakistan etter jordskjelvkatastrofen, og etter fullført tjeneste ble også denne enheten deaktivert og alt det medisinske utstyret overlatt til pakistanerne.
Josef, Jesu fosterfar
Josef var ifølge Bibelen, Matteus evangeliet, gift med Maria, Jesu mor og var snekker og tømrer. (Matt. 13,55) Josef tilhørte kongeætten, og anerkjennelsen av Jesu slektslinje tilbake til kongene var derfor viktig. (Matt. kap. 1)
Han var forlovet med Maria da hun mottok engelens budskap om at hun skulle føde Jesus. Etter noen kvaler tok Josef på seg oppgaven som Jesu stefar.
Bibelen gir få detaljer om Josefs senere liv, og sier ikke når han døde.
Josef står senest oppført i Bibelen i Lukasevangeliet i kapittel 2, under Jesus som tolvåring i tempelet. Siden Bibelen ikke gir mange detaljer om Josefs senere liv, kan det se ut til at han i motsetning til Maria døde før Jesu korsfestelse.
Han regnes i dag som helgen og er arbeidernes skytshelgen. Festdag 19. mars samt 1. mai (St. Josef arbeiderens dag).
Erling Enger
Erling Enger (født 17. mai 1899 Fåberg (Lillehammer), Oppland, død 12. februar 1990 i Oslo) var en norsk kunstmaler og blir ofte kalt humoristen i norsk malerkunst. Han fikk kunstutdannelse ved Statens håndverks- og kunstindustriskole og Statens kunstakademi i Oslo. Under påvirkning fra blant annet tysk ekspresjonisme lagde han en mengde fargerike malerier med motiver fra hjemkommunen Enebakk.
Nasjonalgalleriet har flere av hans fremstillinger fra Enebakk, deriblant Landskap, Enebakk fra 1943, I Skogen fra 1944, Vinter, Enebakk fra 1961 og Måneskinn fra 1947. Et av hovedverkene fra Enebakk er Gammel gård, som viser tunet på Børter gård med Ragnhild Jølsens gjenferd som et symbol på bygdas kulturelle arv.
Erling Enger er far til Babben Enger Damon og Per Engebret Stockfleth Enger.
Qazax (distrikt)
Qazax er et distrikt (rayon) i Aserbajdsjan. Distriktets areal er 701 km². I 2009 hadde Qazax 88 900 innbyggere. Administrasjonssenteret ligger i byen Qazax.
Påskeferie
Påskeferie er ferie, det vil si fri fra arbeid og skole, i påsken.
Påskeferie i Norge
Folk fra Oslo, Akershus, Rogaland, Agder og Trøndelag er de som i størst utstrekning reiser bort, mens innbyggere i Nordland og Hedmark er de mest hjemmekjære.
I perioden fra 1995 til 2005 økte antallet boliginnbrudd gjennomsnittlig med 37 prosent i påskedagene i forhold til ellers i året. I 2006 var økningen mindre, delvis på grunn av forebyggende tiltak som boligalarmer og annet.
2023
Påskeferien i 2023 varer fra 2. til 10. april.
Piano Piano
Piano Piano er et norsk direktesendt musikalsk talkshow med Ingrid Bjørnov som gikk på TV 2 i 2005. I denne serien bød Bjørnov på både verbal og musikalsk underholdning. Blant annet skrev og fremførte hun musikalske kommentarer til uken som var tilbakelagt. Tre-fire gjester ble invitert til hvert program, både musikere og andre. Overgangen fra musikk til prat skulle være flytende. Programmet gikk på lørdagskvelder.
I første program var Per-Kristian Foss, Lisa Stokke, Heine Totland og Åsleik Engmark gjester.
Premieren ble sett av 464 000, noe som gav en markedsandel på 33,4 %. Siste episode av 403 000.
Militærhospitalet
Militærhospitalet er betegnelsen på en panelt, laftet tømmerbygning fra 1807, idag ved Grev Wedels plass i Oslo. Bygningen var opprinnelig et hospital for soldater, derav navnet Militærhospitalet.
Militærhospitalet i dag
I dag (2017) holder den militære enheten Forsvarsmateriell til i Militærhospitalet.
Tidligere hadde anlegget huset ulike offentlige kulturinstitusjoner. Norsk kulturråds administrasjon, Fond for lyd og bilde, Statens kunstnerstipend og Musikkfondene flyttet fra Militærhospitalet til Mølleparken 2 ved Akerselva i 2013. Selskabet for Oslo Byes Vel holdt også til i Militærhospitalet, men flyttet ved utgangen av 2015 til andre lokaler i nærheten. Etaten Forsvarsmateriell, som ble opprettet 1. januar 2016, flyttet inn i Militærhospitalet i 2016.
Historie
Opprinnelig ble Militærhospitalet oppført på Damløkken, Akersgata 44, i 1807 av arkitekt og byggmester Johan Raphael Pousette. Militærhospitalet måtte bygges da det var så mange syke og sårede soldater inne på Akershus festning at dette ble et sikkerhetsproblem. I tillegg raste Napoleonskrigene i Europa, og man ville være forberedt på at behovet kunne øke ytterligere.
Som følge av uavhengigheten i 1814, hadde Norge som gjenoppstått suveren stat behov for å få et eget Rikshospital, og alle bygningene i kvartalet ble ominnredet til dette formålet. Ved denne anledningen ble Militærhospitalet kledd med utvendig panel. Nasjonens nye rikshospital åpnet i disse i 1826, og holdt til her fram til 1883, da det flyttet inn i nye bygninger i Pilestredet. Deretter huset kvartalet offentlige kontorer, både for departementer og politiet og påtalemyndigheten.
Ved rivningen av Empirekvartalet ble bygningen demontert og lagret på Norsk Folkemuseum på Bygdøy. I 1983 ble bygningen gjenreist der den står idag.
Veier i Østfold
''Veier i Østfold hadde pr. 1. januar 2007 en lengde på til sammen 3 654 km offentlige veier, noe som utgjorde 3,93 % av landets samlede veilengde på 92 946 km. Av dette var 910 km riksveier/europaveier, 1 004 km fylkesveier og 1 740 km kommunale veier.
Historie
Østfold var først i Norge med veinummer, som innførtes i 1928, og i resten av Norge i 1931. I 1965 ble veinumrene byttet mot nytt system som inkluderte europaveier.
De viktigste var vei 1, Oslo – Kornsjø, senere Oslo – Svinesund, vei 3 Lillestrøm – Mysen – Halden – Holtet, vei 5 Rygge – Fredrikstad – Sarpsborg og vei 6 Oslo – Ørje.
Fylkets viktigste veier
Østfold har to europaveier: E6 og E18. Europavei 6 går fra Svinesund i sør til fylkesgrensen mot Vestby (Akershus) i nordvest. Europavei 18 går fra Ørje i øst til Hobøl i vest.
Viktige hovedveier er riksvei 19 fra Moss via ferge til Horten, fylkesvei 21 fra Rømskog til Halden, riksvei 22 fra Trøgstad via Rakkestad til Øra i Fredrikstad og fylkesvei 220 (tidligere 22) fra Rakkestad via Halden til Holtet i Enningdalen. Riksvei 110 mellom Råde og Fredrikstad, og fylkesvei 110 videre til Skjeberg er viktige for trafikken i og rundt Fredrikstad.
Undersjøiske tunneler i Østfold
Østfold har én undersjøisk tunnel: Hvalertunnelen på fylkesvei 108. Tunnelen går under sundet Løperen mellom Asmaløy og Kirkøy.
Øyforbindelser, fjord- og elvekryssinger
De største av øyene på Hvaler er knyttet sammen og til fastlandet med riksvei 108, som forbinder øyene med bruer og den undersjøiske Hvalertunnelen. Jeløya ved Moss var opprinnelig ei halvøy, men ble i 1855 skilt fra resten av fastlandet med en 20 meter bred kanal. Kanalen krysses av Kanalbrua.
Østfolds ene, viktige fjordkryssing (bruforbindelse) er bruene over Svinesund, på grensen mot Sverige.
Glomma krysses av fire større bruer. I Fredrikstad krysser riksvei 110 elva på Fredrikstadbrua, mens Sandesundbrua på europavei 6 krysser elva i Sarpsborg. Ved Askim/Skiptvet krysses Glomma av Vamma bru på fylkesvei 115, mens Fossum bru på europavei 18 krysser elva ved Askim/Spydeberg.
Mellomriksveier
Det er fire mellomriksveier fra Østfold til Sverige. De to viktigste er europavei 6 over Svinesund og europavei 18 mellom Ørje og Töcksfors. I tillegg går fylkesvei 22 til grensen ved Holtet i Enningdalen, og fylkesvei 101 går til grensen ved Kornsjø. Tre andre nummererte fylkesveier går også til grensen, men har ikke forbindelse med svenske riksveier eller länsväger. Disse er fylkesvei 102 ved Tyslingmoen, fylkesvei 106 i Aremark og fylkesvei 126 i Rømskog.
Det første slaget om El Alamein
Det første slaget om El Alamein var et slag i Egypt under andre verdenskrig, mellom De allierte (først og fremst britiske styrker) og aksemaktene (tyske og italienske styrker). Slaget varte fra 1. juli til 27. juli 1942 og resulterte i at de allierte stoppet aksemaktenes fremrykking mot Kairo.
Slaget innledes
Den 1. juli 1942 angrep Afrikakorpset. Den allierte linjen nær El Alamein holdt inntil kvelden og det forsinket Rommels angrepsplan. Den 2. juli konsentrerte Rommel sine styrker i nord for å bryte gjennom ved El Alamein. Den britiske general Auchinleck beordret et motangrep ved senter av aksemaktenes linje, men motangrepet feilet. De allierte angrep også i sør der de hadde mer suksess mot italienske styrker. Som et resultat av hard alliert motstand bestemte Rommel seg for å omgruppere og forsvare de posisjonene man hadde erobret.
Den 10. juli angrep Auchinleck igjen ved Tel el Eisa i nord og tok over ett tusen fanger. Rommel gikk til motangrep, men oppnådde lite. Auchinleck angrep så igjen, i senter av Ruweisat Ridge ble det utkjempet to slag, den 14. og 21. juli. Ingen av de allierte angrepene var suksessfulle og under det andre angrepet klarte ikke stridsvognene å følge infanteriet som planlagt, og 700 soldater ble tapt. På tross av dette ble to nye angrep iverksatt den 27. juli. Angrepet i nord ved Tel el Eisa var et mindre tap. Det andre angrepet ved Miteiriya var mer mer alvorlig, de fiendtlige minefeltene var ikke ryddet og infanteriet var uten stridsvognstøtte under et tysk motangrep.
Rommel stoppet
Slaget hadde endt uavgjort, men aksemaktenes offensiv mot Alexandria var stoppet. Et nytt forsøk fra Rommel på å omgå eller bryte de allierte stillingene ble slått tilbake i slaget ved Alam Halfa i august.
Iljusjin Il-96
Iljusjin Il-96 er et russisk passasjerfly utviklet for mellom- og langdistanseruter. Prototypen fløy første gang 28. september 1988. Flyet ble sertifisert 29. desember 1992 og ble tatt i bruk av Aeroflot i 1993 under betegnelsen Il-96-300. I 1997 ble produksjonen av fraktvarianten Il-96T startet. Dette har et forlenget skrog og kraftigere motorer. En tilsvarende variant for passasjertrafikk har vært under utvikling som Il-96M.
Nordisk ministerråd
Nordisk ministerråd er et nordisk, politisk samarbeidsråd som ble etablert i 1971.
I motsetning til Nordisk råd, som er for parlamentarikere (medlemmer av nasjonalforsamlingene), er Nordisk ministerråd et forum for representanter for de nordiske regjeringene. Her drøftes tema som er av felles, nordisk interesse. Ministerrådet kan, ved enstemmighet, legge fram forslag for Nordisk råd, og kan i noen tilfeller også fatte vedtak selv. Disse vedtakene er bindende for de enkelte regjeringene. Det overordnede ansvaret for Nordisk ministerråd ligger hos statsministrene, men ansvaret er delegert til den som er nordisk samarbeidsminister i de enkelte land (ofte forkortet MR-SAM – Ministerrådet for de nordiske samarbeidsministrene), samt Den nordiske samarbeidskomiteen (NSK).
Til tross for at dette er et nordisk forum behandler Nordisk ministerråd også saker som dreier seg om europeiske forhold, herunder EU. To av medlemslandene, Sverige og Finland ble EU-medlemmer i 1995, mens Danmark har vært EU-medlem siden 1973. (To områder av Riksfellesskapet har fått unntak fra dette medlemskapet: Færøyene og Grønland)
Formannsskapet i rådet går på omgang mellom de fem medlemslandene, Finland har i 2016 formannskapet i Nordisk ministerråd. De viktigste temaene i det finske formannskapet er vann, natur og mennesker.
Nordisk ministerråd har også en representant i Østersjøkonferansen (BSPC).
Hamna
Fra 2013 til 2017 ble Hamna regnet som et eget tettsted, men har ellers inngått som en del av tettstedet Tromsø.
Høyeste punkt på Tromsøya er Varden med en høyde på 159 moh. Varden ligger som et midtpunkt mellom Hamna og Stakkevollan.
Per 1. januar 2018 er det to nærbutikker i Hamna hvorav den ene også står for håndtering av post for Posten Norge.
Live Evil
Live Evil er det første offisielle konsertalbumet til heavy metal bandet Black Sabbath.
Albumet ble utgitt i 1982 med Ronnie James Dio som vokalist, og ble innspilt på turneen til studioalbumet Mob Rules. Datoene for opptakene er 23. april, 24. april, 12. mai og 13. mai 1982 og er fra Seattle, Dallas og San Antonio.
Kongedømmet Ayutthaya
Ayutthaya (thai: อาณาจักร อยุธยา, transkribert: Anachak Ayutthaya, også Ayudhya) var et siamesisk kongedømme som eksisterte fra 1351 til 1767. På grunn av åpenhet og toleranse overfor utenlandske handelsmenn og diplomater gikk en stor del av handelen i Asia via Ayutthaya, og handelspartnere inkluderte kinesere, vietnamesere, indere, japanere og persere, og senere portugisere, spanjoler, nederlendere og franskmenn. Handelspartnere fra andre land ble tillatt å sette opp landsbyer utenfor bymurene. I det sekstende århundre, ble Ayutthaya beskrevet av utenlandske handelsmenn som en av de største og rikeste byer i øst. Hoffet til kong Narai (1656–1688) hadde sterke bånd til kong Ludvig XIVs hoff, og ambassadører derfra sammenlignet byen i størrelse og rikdom med Paris.
Kongeriket var i en periode det mektigste i Sørøstasia. Ayutthaya førte en ekspansiv politikk mot sine naboland, men ble beseiret av Burma i 1569. Før Ayutthaya falt inkluderte kongedømmets vasaller de nordlige shanstatene i dagens Burma, Lanna (Chiang Mai, Thailand), Yunnan & Shan Sri (Kina), Lan Xang (Laos), Champa (Vietnam), og noen bystater på Malayahalvøya.
Ifølge utenlandske beskrivelser var Ayutthaya offisielt kjent som Siam, men mange kilder hevder også at befolkningen i Ayutthaya kalte seg selv Tai og landet Krung Tai eller «Taienes kongerike».
Trilochan Singh
Trilochan Singh (født 12. februar 1923, død 24. april 2008) var en indisk landhockeyspiller som deltok i de olympiske leker 1948 i London. Singh ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.
John Cai Tiyuan
John Cai Tiyuan (født 1920 i Kina, død 24. november 1997 i Shantou) var katolsk biskop av Shantou i Guangdong i Kina.
Han fikk siste del av sin presteutdannelse ved det regionale presteseminar for Sørkina i Aberdeen i Hongkong, og ble presteviet i 1949.
Han ble i 1981 den første prest som etter kulturrevolusjonen ble valgt av den da gjenopplivede kinesiske patriotiske katolske forening og bispeviet uten pavelig mandat.
I 1986 ble han valgt til en av to viseformenn for den myndighetsapproberte katolske bispekonferanse tilknyttet den kinesiske patriotiske katolske forening. Han ble etterhvert leder av konferansens liturgiske kommisjon, som ble svært viktig da den patriotiske forening på 1990-tallet vedtok å introdusere kinesisk i liturgien – inntil da hadde man holdt fast ved latinen. Biskop Cai feiret sin første messe på kinesisk i februar 1993.
Kris Boyd
Kris Boyd (født 18. august 1983) er en skotsk tidligere fotballspiller.
Han har også tidligere spilt for Kilmarnock, sammen med lagkollegaen Steven Naismith som også er født i Irvine og i Kilmarnock. Boyd er den mestscorende fotballspilleren i Skottland gjennom tidene med sine 166 mål ( pr 7. desember 2013 ).
John Cai Tiyuan
Bispedømmet Shantou fikk til en viss grad del av velstandsøkningen som fulgte opprettelsen av Shantou som spesiell økonomisk sone, og biskopen fikk igangsatt viktig kirkebygging.
Episkopalgenealogi
Hans episkopalgenealogi er:
Kris Boyd
Kilmarnock
Boyd startet karrieren sin i Kilmarnock. Han debuterte i 2001 i den siste kampen i året mot storklubben Celtic FC. Året etter fikk han nye sjanser hos den nye manageren og scoret fem mål i sesongen 2001–2002.
Året etter scoret Boyd tolv mål og det var gjennombruddsesongen for Kris Boyd. Han ble kåret til årets unge spiller i Kilmarnock. Året etter gikk det enda bedre da han nettet 19 ganger.
I 2005-2006-sesongen gjorde han det så bra at de engelske klubbene Cardiff og Sheffield Wednesday la inn et bud på rundt 500 000 pund fra begge klubbene. Boyd avslo på direkten.
Rangers FC
Den 22. desember 2005 var det klart at han skulle signere for storklubben Rangers FC når overgangvinduet åpnet 1. januar. Da han signerte var den opprinnelige lønnen på 40 000 pund, men denne ble da doblet.
Han debuterte allerede 7. januar 2006 Peterhead i den skotske cupens tredje runde, og scoret hat-trick i kampen da de vant 5-0. Han scoret 20 mål på en sesong da han startet bare 17 kamper, men spilte mange som innbytter og kom innpå som joker og scoret veldig mange mål. Han var den første spilleren som ble toppscorer for to klubber på ett år.
Han scoret to mål i UEFA-cupen det året for Rangers FC. Det peneste målet Boyd har scoret er en hel-volley fra 30 meters hold i kampen der de spilte 2-2 mot Dunfermile.
Boyd scoret sitt 100. mål i serien mot rivalen Celtic FC i et Old Firm-oppgjør hvor Rangers vant 2-0. Han scoret sitt 50. mål i september 2006.
Middlesbrough
5. juli signerte han en toårskontrakt med Middlesbrough FC
Landslagskarriere
Han debuterte 26. september 2006 i kampen da Skottland slo Bulgaria 5-1. Han scoret ett mål i den kampen. Han har spilt 16 kamper og scoret 7 mål. Da han spilte på de alderbestemte klassene U-21 og U-19, var han fast på disse landslagene.
Jane Bolin
Jane Matilda Bolin (født 11. april 1908, død 8. januar 2007) var den første afrikansk-amerikanske kvinna som tok eksamen ved Yale Law School. I 1939 blei hun dommer i familierettssaker i New York by, og hun var dermed den første svarte, kvinnelige dommeren i USA.
Bakgrunn
Bolin blei født i Poughkeepsie i New York som den yngste av fire søsken. Faren, Gaius Charles Bolin, var den første afrikansk-amerikaneren som gikk ut fra Williams College og blei advokat. Mora, Matilda Ingram Bolin (født Emery), var engelsk. Hun døde da Bolin var åtte år gammel.
Da Bolin studerte ved Wellesley College i Massachusetts, var det bare en annen svart student i kullet. Hun blei i stor grad oversett av de hvite studentene og bodde ikke på campus. Hun ønska å studere jus ved Yale Law School, men blei fraråda dette av en rådgiver på Wellesley, både på grunn av hudfarge og kjønn. Gode karakterer gjorde likevel at hun kom inn på Yale. Hun var der den eneste svarte studenten, og det var bare to andre kvinnelige studenter.
I 1931 tok hun juridisk eksamen som den første afrikansk-amerikanske kvinna ved Yale, og året etter fikk hun advokatgodkjenning i New York.
Karriere
Hun arbeidde så en periode hos faren i Poughkeepsie. I 1936 stilte Bolin til valg for republikanerne til delstatsforsamlinga i New York, men tapte. Hun blei så ansatt ved byens juridiske kontor. I 1939 blei hun utnevnt til dommer i familiesaker (Domestic Relations Court, fra 1962 Family Court), ei stilling hun hadde fram til pensjonsalderen i 1979. I dommervervet arbeidde hun for å motvirke raseskille og fordommer i barneverns- og familiesaker. Også ellers var Bolin aktiv for retten til utdanning og for barns rettigheter for øvrig. Hun hadde styreverv i flere borgerrettsorganisasjoner, blant annet National Association for the Advancement of Colored People (NAACP), og mottok æresbevisninger fra flere universiteter.
Josef (stamfar)
Josef eller Yosef (hebraisk יוֹסֵף, Jōsēph, «Herren skal forøke» ) er en betydelig figur i den hebraiske Bibelen og Det gamle testamente.
Han var den ellevte av Jakobs tolv sønner og den første av de to sønnene han fikk med Rakel. Etter at brødrene ble misunnelige på ham, solgte de ham som slave. I Egypt ble han ansatt hos en mann ved navn Potifar, men her motstod han en gang Potifars hustrus forførelser og ble kastet i fengsel. Ved å tyde faraos drømmer ble han opphøyd til hans mest betrodde mann, og han fikk det nye navnet Safenat-Paneah av farao.
Siden møtte han sine brødre igjen, men gav seg ikke til kjenne før han hadde satt dem på prøve. Jakob brakte deretter hele sin familie ned til Egypt hvor de bosatte seg i landområdet Gosen (i nordlige Egypt, der hvor folket hyksos på et tidspunkt holdt til). Josef døde til sist 110 år gammel. Han bad om at hans legeme måtte bringes tilbake til landet og bli begravet der. Han ble balsamert, og da israelittene forlot Egypt tok de hans legeme med seg. Josefs levninger ble til sist begravet i Sikem på det stedet som Jakob hadde kjøpt av kana'anittene.
Hans to sønner Manasse og Efraim ble forfedre til to av stammene i Israel. Noen «Josefs stamme» eksisterte derfor ikke. Levi stamme var prester og tempeltjenere, derfor tas ikke de med når man regner opp de tolv.
Noen moderne bibelkritikere ser på den som en mer eller mindre fiktiv fortelling fra 400-tallet f.Kr., satt inn i Toras fortelling for lage en forbindelse mellom fortellingene i Første Mosebok med deres syrisk-palestinske fortelling og de gjenværende Moses-sentrerte bøkene om utvandringen fra Egypt og vandringen i ødemarken.
Navnet Josef
Teksten gir to forklaringer på Josefs navn: det første, fra Toras elohistkilde, basert på rotordet /'sp/, i betydning «ta fra, unna» mens det andre, fra jahvistkilden i Tora, siterer et tilsvarende rotord /ysp/, i betydningen «tilføye».
Roland Wiltgen
Roland Wiltgen (født 6. oktober 1957 i Differdange) er en luxembourgsk komponist og trompetist.
Wiltgens Red Earth ble benyttet som pliktnummer i forbindelse med europamesterskapet for brassband i 1995.
Spacehab
Spacehab er betegnelsen på en modul (og integrert nyttelast-bærer) til de amerikanske romfergene, som er ombord i lasterommet på romfergene.
Spacehab, Inc er også navnet på et amerikansk selskap med base i Webster Texas nær Johnson Space Center. Det sørger for kommersielle romprodukter og tjenester til NASA, det amerikanske forsvarsdepartementet, andre internasjonale romforetak og globale kommersielle kunder.
Romfergeturer med Spacehab ombord
Spacehab har vært med på 22 romfergeturer og har sørget for plass til nyttelast og mannskap på 8 turer til Den internasjonale romstasjonen (ISS) og syv til den russiske romstasjonen Mir.
Se også komplett Spacehab-oversikt her.
Maxie Vaz
Maxie Vaz (født 1923 i Goa i Portugisisk India, død 21. juli 1991) var en indisk landhockeyspiller som deltok i de olympiske leker 1948 i London.
Vaz ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.
Liste over hav
Liste over hav
Vlaams Belang
Vlaams Belang er et belgisk parti som ble grunnlagt i 2004. Partiet etterfulgte Vlaams Blok. Det er karakterisert som separatistisk, flamsk nasjonalistisk og sterkt høyrepopulistisk.
Hank Azaria
Han er best kjent for å være over 160 ulike stemmer i den animerte serien The Simpsons, blant annet Moe Szyslak, Apu Nahasapeemapetilon, politisjef Wiggum, Comic Book Guy, Carl Carlson. Han er og kjent for diverse filmroller, blant annet Natt på museet 2.
Privatliv
Azaria ble født i Queens i New York. Hans utseende er preget av hans greske avstamning, og han har sefardiske jødiske foreldre.
Etter flere års partnerskap giftet han seg med skuespilleren Helen Hunt, som blant annet står for hovedrollen i serien Mad About You. De skilte seg i 2000.
Karriere
Han har vunnet 3 Emmy for The Simpsons av totalt 7 Emmy priser. Han har blitt nominert/fått flere Emmy priser for roller slik som Nat i Mad About You (gjesterolle) og David i Venner for livet (gjesterolle). Han spiller hovedrollen, Dr. Craig «Huff» Huffstodt, i serien Huff. Serien startet høsten 2004.
Abd al Malik (rapper)
Biografi
Abd al Malik, opprinnelig het han Régis Fayette-Mikano, ble født i Paris og er sønn av en statsfunksjonær. Familien bodde mellom 1977 og 1981 i Brazzaville, hovedstaden i Republikken Kongo. De flyttet siden til Strasbourg. Etter foreldrenes skilsmisse bodde han sammen med sin mor som alene oppdro de syv barna.
Abd al Malik beskriver selv, i sin bok Qu'Allah benisse la France, sitt «dobbeltliv», som skoleflink og pliktoppfyllende sønn på den ene siden, mens han på den andre siden var lommetyv og senere doplanger. Selv så han ikke noen moralsk motsetning mellom de to livene han levde, men etter hvert oppgav han den kriminelle virksomheten og konverterte til islam. Han var aktiv som «predikant» for den spesielle form for islam man finner i de franske forstedene. Det nye dobbeltlivet var nå delt mellom hans forsøk på leve som en god muslim og hans gryende musikerkarriere. Han ble bedt om å oppgi musikken for å bli en bedre muslim, men i stedet oppgav han denne formen for islam og skulle senere finne veien inn i sufismen. Abd al Malik er nå talsmann for en islam som legger vekt på univerisalisme, antirasisme og mangfold, fremfor ekstremisme og fundamentalisme. I 1999 ble han offisielt disippel av den marokkanske spirituelle lederen Sidi Hamza al Qâdiri Boutchichi.
Musiker
Abd al Malik, tidligere leder for gruppen NAP (New African Poets), utgav sitt første soloalbum i 2004, Le face à face des cœurs. Hans siste album, Gibraltar, utkom i 2006. Hans musikk er vanskelig å plassere i en bestemt sjanger. Selv om det først og fremst kan betegnes som rap drar han veksler på f.eks. slamming og jazz, samt arabisk og afrikansk musikk. Han nevner blant annet Jacques Brel, Miles Davis, Jean-Paul Sartre, Albert Camus, Malcolm X som sine inspirasjonskilder.
Abd al Malik er også med på albumet til Beni Snassen, Spleen et idéal, som kom ut 21. januar 2008. Beni Snassen består av Mattéo Falkone, Hamcho, Bil'in, N.A.P., Wallen og Badr-Fabien Coste.
Forfatter
I 2004 utgav han boken Qu'Allah benisse la France, en selvbiografisk bok om sin oppvekst og møte med islam, og senere sufismen. Han fremstår i boken som talsmann for sufismen og Islam sine universialistiske, antisrasistiske og tolerante sider, og som motstander av all form for ekstremisme og militante retninger innenfor islam.
Internasjonale maritime signalflagg
Internasjonale maritime signalflagg er betegnelsen på bestemte flagg som benyttes maritimt, dels for å angi bestemte bokstaver og dels for å angi en bestemt kode (melding) ved heising av et enkelt flagg. De internasjonale maritime signalflagg er en del av den internasjonale maritime kodeboken, og er utarbeidet av International Maritime Organization. I forbindelse med en regatta kan flere av disse flaggene, og kombinasjoner av dem, brukes for å signalisere andre meldinger. Da gjelder flaggene kun for båter omfattet av arrangementet, og flaggenes betydning er da fastsatt i Kappseilingsreglene.
Flagg og kodebetydning
*
Signalflaggene N og C sammen benyttes som nødsignal.
Anmerkning:
Gulrandvikler
Gulrandvikler (Spatalistis bifasciana) er en sommerfugl som tilhører familien viklere (Tortricidae).
Utseende
En liten (vingespenn 12 – 14 mm), bredvinget vikler. Forvingen er mørkt gråbrun med lys okerfarget spiss. Den kjennes lett på at vingen har to blå tverrstriper i den ytre delen. Bakvingen er gråbrun. Larven er grå, med brunsvart hodekapsel og glinsende brunsvarte ryggplater på det fremste og bakerste kroppsleddet.
Levevis
Tradisjonelt har man regnet med at larvene til denne arten utvikler seg i fruktene ("bærene") til kornell, trollhegg og geitved. Men utvokste larver har også blitt funnet blant visne blader av eik og edelkastanje, og det er mulig at den ernærer seg av disse. De voksne sommerfuglene flyr i mai og juni. Den er sjelden i Norge og ble listet som nær truet (NT) i Norsk rødliste for arter fra 2006. Ved revisjonen i 2010 ble arten reklassifisert som ikke truet.
Utbredelse
Den er utbredt i Vest- og Mellom-Europa. I Norge er den bare kjent fra Østfold.
Gul eikevikler
Gul eikevikler (Aleimma loeflingiana) er en sommerfugl som tilhører familien viklere (Tortricidae).
Utseende
En middelsstor (vingespenn 14 – 18 mm), forholdsvis kraftig vikler. Forvingen er nokså variabel i fargen, grunnfargen er gjerne gulbrun. Vingespissen er markert og spissvinklet. Forvingen kan ha tallrike, rødbrune tverrlinjer eller bredere, mørke tverrbånd eller flekker. Bakvingen er lyst gråbrun. Larven er gulbrun eller grågrønn, med spredte, svarte flekker og ganske lange børster.
Levevis
Arten er knyttet til eik (Quercus spp.) og larven utvikler seg inne i et sammenrullet eikeblad rundt midtsommer. De voksne sommerfuglene flyr i juli – august.
Utbredelse
Den er utbredt i Europa, unntatt lengst i nord. I Norge finnes den langs kysten til Sogn og Fjordane.
11. etappe av Tour de France 2010
11. etappe av Tour de France 2010 ble kjørt 15. juli 2010 og gikk fra Sisteron til Bourg-lès-Valence.
1. spurt (Montlaur-en-Diois)
Etter 83,5 km
2. spurt (Mirabel-et-Blacons)
Etter 130 km
Målgang (Bourg-lès-Valence)
Etter 184,5 km
Eksterne lenker
2010 Tour de France, Stage 11 to Stage 20
Haojiang
Haojiang (kinesisk: 濠江区; pinyin: Háojiāng Qū) er et bydistrikt i byprefekturet Shantou i provinsen Guangdong i Folkerepublikken Kina.
Distriktet ble dannet i mars 2003 ved sammenslåing av de tidligere distriktene Dahao (达濠) og Hepu (河浦).
Paul Bley
Paul Bley (født 10. november 1932 i Montréal i Québec, død 3. januar 2016 i Cherry Valley i New York) var en frijazz-pianist som bodde mange år i USA.
Bakgrunn: Barndom og ungdomsår
Paul Bley begynte som barn med fiolin (1938) og så med piano (1940). Han var allerede som elleveåring ferdig med sin musikalske utdannelse i 1944 ved McGill Conservatory.
I 1946 grunnla han ditt første band. I 1948 ble han i fødebyen Montreal kjent med Oscar Peterson, og gjennom ham ble han introdusert med jazz. Bley ledet Montreal Jazz Workshop, som tiltrakk seg besøk av musikere som Charlie Parker og Sonny Rollins.
Arbeid med andre musikere
Han beskjeftiget seg med Lennie Tristanos konsept og fikk i 1953 hjelp av Charles Mingus til å utgi sitt debutalbum. I tillegg til på egen hånd å være en markant og kreativ musiker, har han samarbeidet med mange viktige musikere på avgjørende tidspunkt i deres karrierer.
I 1957 spilte han med Don Cherry og Ornette Coleman i California.
Tidlig på 1960-tallet var han med i Jimmy Giuffre 3, en trio med klarinett, piano og bass, med bassisten Steve Swallow. Det stillferdige uttrykket i denne musikken kan lett føre til at man overser dens sterke grad av nyskaping. I tillegg til å presentere komposisjoner av Carla Bley, utviklet gruppa seg mot fri improvisasjon.
I 1964 var Bley med på å danne Jazz Composers Guild – en kooperativ organisasjon som brakte mange av de mest radikale musikerne i New York sammen.
Bruk av synthesizer
Bley hadde lenge vært interessert i å utvide sitt musikalske repertoar ved å ta i bruk ukonvensjonelle lyder, som for eksempel å spille direkte på pianostrengene. Det var derfor naturlig at han ble interessert i nye muligheter som åpnet seg på slutten av 1960-årene gjennom utviklingen av elektroniske instrumenter. Han var en pioner i bruk av Moog synthesizere, da han første gang brukte dem i en konsert. Dette førte til en periode med Bley-Peacock Synthesizer Show, en gruppe hvor han arbeidet med låtskriveren Annette Peacock på bass og vokal.
Etter hvert returnerte han til å fokusere på solopiano.
Annet
I løpet av 1970-årene var Bley ansvarlig for et multimedia-initiativ, Improvising Arts Inc, som gav ut LP-er som dokumenterte tidlige grupper med både Ornette Coleman og solo-piano innspillinger med Sun Ra og videoer.
Kjell Øvergård
Kjell Øvergård (født 28. juli 1947) er en norsk lokalpolitiker fra Arbeiderpartiet. Han var ordfører i Enebakk kommune i Akershus fra 1992 til 1993. I perioden 1997 til 2001 var han 6. varamann for Arbeiderpartiet i Akershus til Stortinget.
Eduard Toll
Eduard Gustav von Toll (russisk Эдуард Васильевич Толль, Eduard Vasilijevitsj Toll, født i Reval (i dag Tallinn i Estland), død 1902 et ukjent sted i Nordishavet) var en russisk geolog og polarforsker. Han ble ofte bare kalt baron von Toll eller Eduard V. Toll og hørte til en adelsfamilie av tysk-baltisk bakgrunn. Han var gift med baronesse Emmy von Toll.
Toll ble utdannet ved Universitetet i Dorpat (Tartu) som zoolog i 1882. Allerede mens han var student reiste han til Middelhavet for å studere dyre- og planteliv samt geologi i Algerie og Balearene.
Den russiske polekspedisjonen 1900-1903
På grunn av de spesielt harde isforholdene måtte ekspedisjonen tilbringe to vintre i regionen rundt Nysibirøyene. Til slutt reiste Toll til Bennettøya med slede og kajakk sammen med tre ekspedisjonsmedlemmer.
Skipet «Zarja» prøvde å nå Bennettøya for å evakuere Toll og mannskapet hans, men nådde aldri frem på grunn av isforholdene. Toll hadde tydeligvis valgt å gå sørover mot kontinentet, men det fantes ikke spor etter de fire mennene og de ble aldri funnet igjen.
To leteekspedisjoner ble sendt ut våren 1903. En av dem, under ingeniør M. I. Brusnev, lette langs Nysibirøyene og den andre, under kommandør Aleksandr Koltsjak reiste med hvalbåt til Bennetøya. De fant ikke noen av dem, men fant dagbøker og redskaper fra Zarjaekspedisjonen, som kastet noe lys på hva som hadde hent med Toll og følgesvennene hans.
Ettermæle
Toll ble innført på geografiske kart av Fridtjof Nansen. Han ga navn til bukten nordvest på Tajmyrhalvøya etter Toll. I tillegg finnes elven Tollijevaja, et nes på Tsirkuløya i Mininaskjera, fjell på Novaja Semlja, det nordligste neset på Stolbovojøya, sundet og et platå ved Kotelnyjøya og den sentrale isbreen på Bennettøya.
Innen visse felt, som paleontologi, zoologi og botanikk, finnes flere arter av dyr og planter som er kalt opp etter Toll, som for eksempel foraminiferen Dendrophyra tolli (Awerinzew, 1911).
Den avslørte Isis
'''Den avslørte Isis. En hovednøkkel til gammel og ny vitenskap og teologi' (Isis Unveiled: A master-key to the mysteries of ancient and modern science and theology)'' er et bokverk i to bind om esoterisk filosofi av Helena Petrovna Blavatsky (1831–1891). Bokverket ble utgitt av forlaget J.W. Bouton i New York den 29. september 1877.
Blavatsky begynte arbeidet med bokverket i 1875, for å utrede teosofiens verdensoppfatning. Store deler av verket ble skrevet i byen Ithaca i Tompkins County i delstaten New York. Der oppholdte hun seg hjemme hos Hiram Corson, en professor i engelsk litteratur ved Cornell University i New York City. Den opprinnelige planen var å kalle bokverket «sløret til Isis» (The Veil of Isis).
Første bind handler om vitenskap og andre bind om religion. Bokverket ble en sentral lærebok innenfor Teosofisk Samfunn, og har også hatt stor innflytelse på mange nyreligiøse retninger.
Bindet om vitenskap er et oppgjør med materialismen innenfor samtiden vitenskap. Hun hevdet at vitenskapen kunne være like dogmatisk som en religion. Ved å benekte den spirituelle verden, uten å kunne motbevise dens eksistens, hadde vitenskapen forrådt sin egen vitenskapelige metode. Bindet om religion eksponerer det hun betraktet som hykleriet innenfor ulike religiøse retninger og sekter. De hadde ifølge Blavatsky forvillet seg fra deres felles opprinnelse og felles spirituelle røtter.
Den avslørte Isis hevder at sann religion og sann vitenskap ikke er motsetninger, men utfyller og beriker hverandre. Alle religioner springer ut av en felles sannhet, og de sanne innviede i alle religioner har til alle tider vært klar over dette, hevdes det.
Aldburg
Aldburg (Gammelengelsk for Gammel festning) er en av de eldste bebyggelsene i J.R.R. Tolkiens fiktive land Rohan i verdene Midgard. Det skal visstnok ha vært bygd av Eorl Unge, og ligger i det området kalt Fold som ligger sørøst for det nåværende Edoras. Selv om han og hans familie flyttet til Edoras alt tidlig i Rohans historie, forble Aldburg et sete for de kongelige eller hærførere med høy rang. På den tiden da Krigen om ringen foregikk var Aldburg hjemmet til Éomer, kong Théodens nevø og 3. marsk i Ryttermarken. Det var han som siden ble konge etter sin onkel.
Lista zamków i twierdz Śródziemia
Uvdal II kraftverk
Det er installert to vertikale francisturbiner på totalt 44 MW. Normal årsproduksjon er på ca. 190 GWh.
Nedslagsfeltet er på 700 km². Kraftstasjonen er innsprengt i fjell.
Vannet som kraftverket bruker kommer i hovedsak fra Uvdal I kraftverk.
Kraftverket eies og driftes av Skagerak Kraft. E-CO Energi har en eierandel på 10%.
Tawfiq al-Hakim
Tawfiq el-Hakim var en stor pioner innenfor moderne arabisk litteratur. Al-Hakim sin lange kamp på vegne av arabisk drama som en egen litterær sjanger, dens teknikker, og dens språk, er sammenfallende med oppnåelse av en sentral rolle av denne sjangeren i moderne egyptisk politiske og sosiale liv. Al-Hakim var sønn av en egyptisk velstående dommer og hans tyrkiske kone. Hakim ble ansett som noe av en kvinnehater i hans tidligere år og han skrev enkelte sjåvinistisk artikler menn og kvinner. Men, til slutt giftet han seg og fikk to barn, en sønn og en datter. Hans kone døde i 1977, hans sønn døde i 1978 i en bilulykke. Al-Hakim etterlot seg sin datter etter hans død i juli 1987, da han var 89 år gammel.
The Studio Experience
The Studio Experience er en samleboks utgitt av det norske black metal bandet Mayhem
Lønneblomstflatvikler
Lønneblomstflatvikler (Acleris forsskaleana) er en sommerfugl som tilhører familien viklere (Tortricidae).
Utseende
En liten (vingespenn 12 – 15 mm), lyst brungul vikler. Forvingen har en mørk, V-formet tverrlinje og mørk ytterkant, ellers tallrike, smale, brune tverrlinjer. Sammen med brunlige vingeårer danner disse et nettmønster. Larven er gulaktig, delvis gjennomsiktig slik at de mørkt grønnlige tarmene skinner gjennom. Hodekapselen er knapt mørkere enn resten av larven.
Levevis
Arten er knyttet til lønn (Acer spp.). Larvene lever først på sammenspunne blomster, siden inne i et sammenrullet blad. De voksne sommerfuglene flyr om kvelden og natta i juli – august.
Utbredelse
Den er utbredt over det meste av Europa, unntatt lengst i nord, og finnes også i Nord-Amerika. I Norge er den funnet spredt nord til Sør-Trøndelag.
Ukyndig bruk av svarteboka
Ukyndig bruk av svarteboka er et internasjonalt vandresagn kjent over hele Europa.
Handlingen
Sagntypen forteller om en person som tilfeldig finner svarteboka, åpner den, og kommer i skade for å lese på den siden hvor djevelen løses og kommer settende for å be om tjeneste. Nå gjelder det å oppholde ham med en umulig oppgave (adynaton), til noen kommer som kan binde den onde og gi ham reisepass. Hadde en ikke vært snarrådig og funnet på noe, ville den onde ha tatt med seg den som løste ham.
Internasjonalt vandresagn
Sagnet er klassifisert som ML 3020 Inexperienced Use of the Black Book i den systematiske sagnkatalogen. I Norge finnes tallrike varianter av sagnet jevnt fordelt over hele landet fra Rogaland og Vest-Agder til Nordland. Reidar Th. Christiansen lister opp 35 varianter fra Østlandet, 6 fra Telemark, 12 fra Sørlandet, 45 fra Vestlandet, 9 fra Trøndelag og 12 fra Nord-Norge, dvs. 119 norske varianter av sagntypen.
Virgin Racing
Teamet gitt tilgang til Formel 1 12. juni 2009, da under navnet Manor Grand Prix, som et av fire nye team som ble utvalgt til å delta i 2010-sesongen. Den 30. november 2009 utga FIA en revidert liste som oppga teamnavnet som «Virgin Racing», ettersom Richard Bransons Virgin Group hadde kjøpt en andel i teamet og var deres tittelsponsor da det ble lansert 15. desember 2009. Virgin Racings første bil, Virgin VR-01, var den første i Formel 1 som ble utviklet utelukkende gjennom datavektøy, og uten å bruke vindtunneller. Bilen ble kjørt av Timo Glock og Lucas di Grassi.
Den 11. november 2010 ble det gjort kjent at Marussia hadde kjøpt en kontrollerende andel i teamet. Marussia ble også tittelsponsor og navnet ble endret til «Marussia Virgin Racing» fra og med -sesongen. I februar 2011 ble det videre bekjentgjort at teamet skulle konkurrere under en russisk lisens, som det andre russiske teamet i F1-sporten etter Midland.
Etter 2011-sesongen trakk Virgin Group seg ut av teamet. Det ble imidlertid videreført som Marussia F1 Team, som deretter deltok i Formel 1 fra og med -sesongen. Selskapet beholdt sin base i Dinnington, og etablerte også en teknisk base i Banbury for konstruksjonen av bilene.
Qobustan (distrikt)
Qobustan er et distrikt (rayon) i Aserbajdsjan. Distriktets areal er 1 369 km². I 2009 hadde Qobustan 40 000 innbyggere. Administrasjonssenteret ligger i byen Mərəzə.
Virgin Racing
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv skrift indikerer raskeste runde)
Qobustan (distrikt)
Området er særlig kjent for sporene etter steinalderbosetninger, med rike forekomster av blant annet helleristninger fra oldtiden. For å bevare disse funnene har det blitt opprettet et statlig reservat – som også kan karakteriseres som en nasjonalpark (azerbajdsjansk: Qobustan dövlət tarixi-bədii qoruğu) – om lag 64 kmsørvest for Baku. I 2007 ble området oppført på UNESCO s verdensarvliste.
Puls
Hos et hjertefriskt menneske skal pulsslagene være regelmessige. Er de uregelmessige, skyldes gjerne dette en hjerterytmeforstyrrelse, som for eksempel atrieflimmer eller ekstraslag (ekstrasystole).
Hvilepuls
Hos menn kan hvilepulsen ligge på rundt 60 – 70. Hos kvinner kan den være litt høyere. Barn har gjerne 90 – 100 mens spedbarn ligger på 130 – 150. God kondisjon gir lavere hvilepuls. En person som er godt trent kan ha hvilepuls ned mot 30.
Makspuls
Makspulsen er bestemt fra fødselen av og vil synke etter hvert som man blir eldre. Enkleste måte å regne ut makspuls er med formelen: .
Denne måten å regne ut makspuls på er ikke nødvendigvis nøyaktig. Olympiatoppens utholdenhetsavdeling bruker formelen 220 – (0,7 × alder), mens forskere ved NTNU mener at følgende formel gir et mer nøyaktig resultat: 211 – (0,64 × alder).
Man kan også måle makspuls ved hjelp av en pulsklokke, og man bør da varme opp tilstrekkelig godt før man sykler eller løper med gradvis økende intensitet i fire – fem minutter. Dette gjentas to til fire ganger.
Å måle makspuls manuelt er en stor påkjenning for kroppen og ikke spesielt sunt. Det anbefales å kontakte lege hvis man er usikker på hvordan kroppen vil takle en slik påkjenning. Det kan også være en fordel å utføre testen i kontrollerte omgivelser, for eksempel på en ergometersykkel eller en tredemølle.
Pulstelling
En pulsklokke kan være et nyttig redskap for å måle puls. Man kan også måle dette manuelt ved å føle med peke- og langefingeren på tommelfingersiden av håndleddet. I flere undersøkelser har det blitt gjort funn som tyder på at manuell måling av puls er lite nøyaktig. Derfor rådes det sterkt til å anskaffe en pulsmåler, hvis det er et behov for å måle puls etter for eksempel trening.
Ancient Skin / Necrolust
Ancient Skin / Necrolust er et album utgitt av det norske black metal bandet Mayhem.
Quba (distrikt)
Quba er et distrikt (rayon) i Aserbajdsjan. Distriktets areal er 2 610 km². I 2005 hadde Quba 143 500 innbyggere. Administrasjonssenteret ligger i byen Quba.
Volp
Volp er en 40 km lang elv sørvest i Frankrike, og en av sideelvene til Garonne fra høyre. Den renner gjennom følgende departementer og byer:
Den munner ut i Garonne litt før Cazères i Haute-Garonne.
Elayne Angel
Elayne Angel er en profesjonell amerikansk piercer og tatovør. Hun var blant de første personene som jobbet innenfor kroppmodifikasjon, og har en av de lengste karrierene.
Hun er mest kjent for sine «englevinge»tatoveringer, som hun registrerte hos United States Patent and Trademark Office. Hun er den første som har registrert patent i USA på en tatovering.